cyanic-selkie/wikianc huggingface dataset:
திராவிட முன்னேற்றக் கழகம்
வரலாறு
1953 சூலை 14, 15இல் அன்றைய முதல்வர் ராஜாஜி கொண்டு வந்த குலக்கல்வித் திட்டத்துக்கு எதிர்ப்பு, “டால்மியாபுரம்” பெயரை “கல்லக்குடி” என பெயர் மாற்றக்கோரி போராட்டம், தமிழ்நாட்டு மக்களை ‘நான்சென்ஸ்’ என நேரு கூறியதற்கு எதிர்ப்பு தெரிவித்து கருப்புக் கொடி போராட்டம் ஆகிய மும்முனைப் போராட்டங்களை தி.மு.க. நடத்தியது.
1956 மே 17, 18, 19, 20 தேதிகளில் திருச்சியில் நடைபெற்ற தி.மு.க. 2ஆவது மாநில மாநாட்டில் தேர்தலில் பங்கேற்பது என அக்கட்சி முடிவெடுத்தது. எந்த ஒரு மாநிலமும் எப்பொழுது வேண்டுமானாலும் இந்திய யூனியனில் இருந்து பிரிந்து சென்று தனித்து இயங்கும் உரிமையை தானே பெற்றிருக்க அரசியல் அமைப்பு “திருத்தம் வேண்டும்” என்று அத்தேர்தலில் தி.மு.க. கூறியது. மொத்தம் 112 இடங்களில் போட்டியிட்டு 15 இடங்களில் அக்கட்சி வென்றது.
1958 மார்ச் 2இல் தி.மு.க. மாநிலக் கட்சியாக அங்கீகரிக்கப்பட்டு உதயசூரியன் தேர்தல் சின்னமாக ஒதுக்கப்பட்டது.
1959இல் நடைபெற்ற சென்னை மாநகராட்சித் தேர்தலில் 90 இடங்களில் வென்ற தி.மு.க. முதன்முறையாக மாநகராட்சி மேயர் பொறுப்பேற்றது.
ஏப்ரல் 19, 1961இல் அக்கட்சியிலிருந்து ஈ.வெ.கி. சம்பத் வெளியேறி தமிழ்த் தேசியக் கட்சியை உருவாக்கினார். இது தி.மு.க.வில் ஏற்பட்ட முதல் பிளவு. இலங்கையில் வாழும் தமிழர்களுக்காக 1961இல் திமுக பேரணி நடத்தியது.
1962இல் நடைபெற்ற பொதுத் தேர்தலிலும் “திராவிட நாடு” விடுதலை கோரிக்கையை முன் வைத்து பிரச்சாரம் செய்தது தி.மு.க. இராஜாஜியின் சுதந்திராக் கட்சி, முஸ்லீம் லீக் ஆகியவற்றுடன் இணைந்து போட்டியிட்ட தி.மு.க. 50 இடங்களில் வெற்றி பெற்றது. இருப்பினும் அக்கட்சிப் பொதுச்செயலாளர் அண்ணாதுரை, காஞ்சிபுரம் சட்டப் பேரவைத் தொகுதியில் தோல்வியுற்றார்.
1963இல் “பிரிவினை” பேசுவோர் தேர்தலில் ஈடுபடுவதைத் தடுக்கும் வகையில் “பிரிவினைத் தடுப்புச் சட்ட மசோதா”-வை இந்திய அரசு அறிவித்தது. இதையடுத்து 1963 சூன் 8, 9, 10 தியதிகளில் நடைபெற்ற தி.மு.க. பொதுக்குழுவில் அக்கட்சியின் முக்கியக் கொள்கையான “திராவிட நாடு” விடுதலை கோரிக்கையில் மாற்றம் செய்யப்பட்டது.
“தமிழகம், ஆந்திரம், கேரளம், கர்நாடகம் ஆகிய நான்கு மொழிவழி மாநிலங்களும் இந்திய அரசுரிமை, ஒருமைத் தன்மை, அரசியல் அமைப்புச் சட்டம் ஆகியவற்றுக்குள் இயன்ற அளவு கூடுதலான அதிகாரங்களைப் பெற்று நெருங்கிய திராவிடக் கூட்டமைப்பாக நிலவப் பாடுபடுவது” என்று அக்கட்சியின் ‘குறிக்கோள்’ பகுதியில் மாற்றம் செய்யப்பட்டது. அதே ஆண்டில் நவம்பர் 17இல் இந்தியை, இந்தி பேசாத மக்களின் மீது இந்தியை திணிக்கும் அரசியல் சட்டப்பிரிவு 17-ஐ எரிப்பதாக தி.மு.க. அறிவித்தது. 1965 சனவரி 26 முதல் இந்தி கட்டாயமாக்கப்படுவதை எதிர்த்து “சனவரி 26-இந்திய குடியரசு நாளை” துக்கநாளாக அறிவித்து கிளர்ச்சி நடத்தியது தி.மு.க.
தி.மு.க.வினர் ஆட்சி செய்த காலமும், சில நிகழ்வுகளும்
1967-ல் நடைபெற்ற மூன்றாவது தமிழக சட்டமன்றப் பொதுத் தேர்தலில் தி.மு.க. 138 இடங்களை வென்று முதல்முறையாக ஆட்சியைப் பிடித்தது. 1967 மார்ச் 6-ல் அக்கட்சிப் பொதுச்செயலாளர் அண்ணாதுரை தமிழ்நாட்டின் முதல்வரானார்.
அவர் 1969 பிப்ரவரி 3 வரை (மறையும் வரை) மட்டுமே ஆட்சியிலிருந்த போதும் சென்னை மாநிலத்தை “தமிழ்நாடு” எனப் பெயர் மாற்றம் செய்தது (1969 சனவரி 14); தமிழ்நாடு அரசின் மொழிக் கொள்கையாக இரு மொழித் திட்டத்தை அறிவித்தது (1968 சனவரி 23-ல்). தாலி, சாதி, புரோகிதர் ஆகியவை இல்லாமல் நடைபெற்ற சுயமரியாதைத் திருமணங்களுக்கு அங்கீகாரம் வழங்கும் சட்டம் ஆகியவற்றை நிறைவேற்றினார் அண்ணா. அண்ணா மறைந்தபின் அக்கட்சியில் 1969 சூலை 26 முதல் முதன்முறையாக ‘தலைவர் பதவி’ உருவாக்கப்பட்டது.
அண்ணாவிற்கு பிறகு
அண்ணாதுரை 1969 பிப்ரவரி 3ஆம் நாள் மறைந்ததை அடுத்து, அண்ணா அடக்கம் செய்யப்பட்ட மறுநாளே தி.மு.க சார்பில் அடுத்த முதல்வர் யார் என்பதில் கருணாநிதிக்கும், கல்வியமைச்சர் இரா. நெடுஞ்செழியனுக்கும் இடையே கடும் போட்டி ஏற்பட்டது. பெரியார் தலையிட்டு சமரசம் ஏற்படுத்தி கருணாநிதியை போட்டியின்றி முதல்வராக்க முயற்சி செய்தும் நெடுஞ்செழியன் சம்மதிக்கவில்லை. பின்னர் கருணாநிதி சட்டமன்றக் கட்சித் தலைவராகத் தேர்ந்தெடுக்கப்பட்டதும் நெடுஞ்செழியன் அமைச்சரவையில் இருந்து விலகிக்கொண்டார். மு. கருணாநிதி, தமிழ்நாட்டு முதல்வர் பொறுப்பை ஏற்றுக் கொண்டார்.
1969- சூன் மாதத்தில் மு. கருணாநிதி தி.மு.க. தலைவராகவும், இரா. நெடுஞ்செழியன் பொதுச்செயலராகவும் தேர்வுசெய்யப்பட்டனர்.
1971இல் தி.மு.க. ஆட்சி கலைக்கப்பட்டது. பின்னர் நடைபெற்ற தேர்தலில் 203 இடங்களில் போட்டியிட்ட தி.மு.க. 184 இடங்களில் வெற்றி பெற்று ஆட்சியை மீண்டும் பிடித்தது. திமுகவின் இந்த மாபெரும் வரலாற்றுச் சிறப்பு மிக்க வெற்றிச் சாதனை இதுவரை முறியடிக்கப்படவில்லை. மு. கருணாநிதி, 2ஆவது முறையாக முதல்வர் பொறுப்பேற்றார்.
1974 ஏப்ரல் 20இல் ‘மாநில சுயாட்சி’ கோரும் தீர்மானத்தை தி.மு.க. அமைச்சரவை சட்டப் பேரவையில் நிறைவேற்றியது.
1975 சூன் 25இல் இந்திய அரசால் அவசரநிலை அறிவிக்கப்பட்டதையடுத்து 1976 ஜனவரி 31-ல் திமுக ஆட்சி கலைக்கப்பட்டது. 1976 முதல் 1976 வரை ஆட்சிப் பொறுப்பிலிருந்த தி.மு.க.வின் செயல்பாடுகளில் அனைத்து சாதியினர் அர்ச்சகராதல் சட்டம் (1971 சனவரி 12), அரசு விழாக்களில் தமிழ்த்தாய் வாழ்த்து பாடவேண்டும் (1970) ஆகியவை முக்கியமானவையாகும்.
1977 சூலை 4இல் நடைபெற்ற பொதுத் தேர்தலில் தி.மு.க. 230 இடங்களில் போட்டியிட்டு 48 இடங்களில் வென்று எதிர்க்கட்சியாக அமைந்தது.
1976 அவசரநிலை காலத்தில் அதிக பாதிப்புக்குள்ளானது தி.மு.க.. 1976 முதல் 1980 வரை அமைந்த நிலையற்ற மத்திய அரசுகளால் நாட்டிற்கு ஏற்பட்ட பாதிப்புகளைக் கருத்தில் கொண்டும், நெருக்காடி கால நடவடிக்கைகளுக்காக, இந்திராகாந்தி அவர்கள் சென்னைக் கடற்கரைக் கூட்டத்தில் திமுகவிடம் பகிரங்க மன்னிப்புக் கேட்டுக் கொண்டதாலும், 1980இல் நடைபெற்ற பொதுத் தேர்தலில் இந்திரா காந்தி தலைமையிலான காங்கிரஸ் கட்சியுடன் கூட்டணி அமைத்து தேர்தலில் தி.மு.க. போட்டியிட்டது. நாடாளுமன்றத்துக்கான தேர்தலில் 16 இடங்களில் போட்டியிட்ட தி.மு.க. 16 இடங்களிலும் சட்டப் பேரவையில் 114 இடங்களில் போட்டியிட்டு 38 இடங்களிலும் வென்றது.
1976 முதல் 1989 வரை 13 ஆண்டு காலம் அண்ணா தி.மு.க. ஆளுங்கட்சியாகவும், தி.மு.க. எதிர்க்கட்சியாகவும் செயல்பட்டன. எதிர்க்கட்சியாக இருந்த தி.மு.க. தமிழீழத் தமிழர் போராட்டம், ஆதரவு இந்தி ஆதிக்க எதிர்ப்புப் போராட்டம் ஆகியவற்றில் தீவிர ஈடுபாடு காட்டியது.
1983 ஆகத்து 10-ல் தமிழீழத் தமிழர் பிரச்சினையில் இந்திய, தமிழ்நாடு அரசுகளின் நிலைப்பாட்டைக் கண்டித்து தி.மு.க. தலைவர் மு.கருணாநிதி, பொதுச் செயலர் பேராசிரியர் க. அன்பழகன் ஆகியோர் தங்களது சட்டப்பேரவை உறுப்பினர் பதவிகளை ராஜினாமா செய்தனர்.
1984-ல் நடைபெற்ற தேர்தலிலும் தி.மு.க. 24 இடங்களை மட்டும் பெற்று எதிர்க்கட்சியாக இருந்தது. இந்தியைத் திணிக்கும் அரசியல் சட்ட நகலை எரித்ததற்காக 1986 டிசம்பர் 9-ல் தி.மு.க. தலைவர் மு. கருணாநிதி உள்ளிட்ட 10 தி.மு.க. பேரவை உறுப்பினர்கள் பதவி நீக்கம் செய்யப்பட்டனர்.
1987 திசம்பர் 24-ல் எம்.ஜி.ஆர் மறைந்ததையடுத்து நடைபெற்ற தேர்தலில் தி.மு.க. மீண்டும் ஆட்சியைப் பிடித்தது. 203 இடங்களில் போட்டியிட்டு 151 இடங்களை வென்ற திமுக 1991 சனவரி 30 வரை ஆட்சிப் பொறுப்பில் இருந்தது.
1989 திசம்பர் 29-ல் பெண்களுக்கும் சொத்துரிமை வழங்கும் சட்டத்தை தி.மு.க. அரசு நிறைவேற்றியது. இந்திய அரசின் ரகசியங்களை தமிழீழ விடுதலைப் புலிகளுக்கு திமுக அரசு தெரிவிப்பதாகக் கூறி தி.மு.க. அரசு 1991-ல் பதவி நீக்கம் செய்யப்பட்டது.
1991 மே 21-ல் முன்னாள் பிரதமர் ராஜீவ் காந்தி இறந்தபோது நடைபெற்ற தேர்தலில் 174 இடங்களில் போட்டியிட்ட தி.மு.க. 2 இடத்தில் மட்டுமே வெற்றி பெற்றது. 1991 முதல் 1996 வரை நடைபெற்ற அ.தி.மு.க. ஆட்சியில் (அக்கட்சியின்) ‘முரசொலி’ ஏடு ஒடுக்குமுறைக்குள்ளானது.
1993 அக்டோபர், 11-ல் அக்கட்சியின் நாடாளுமன்ற உறுப்பினராக இருந்த வை. கோபால்சாமி நீக்கப்பட்டார். இதையடுத்து, தி.மு.க.வில் 2-வது பெரிய பிளவு உருவானது.
1995-ல் தமிழீழத் தமிழர்களுக்கான ஆதரவுப் பேரணியை திமுக நடத்தியது.
1996 ஏப்ரல் 27-ல் நடைபெற்ற தேர்தலில் 166 இடங்களில் வெற்றி பெற்ற தி.மு.க. மீண்டும் ஆட்சியைப் பிடித்தது. “மெட்ராஸ்” என்று ஆங்கிலத்தில் சென்னை அழைக்கப்படுவதை “சென்னை” என்றே ஆங்கிலத்திலும் எழுத வேண்டும்; வாகன பதிவு எண்கள், விளம்பரப் பலகைகள், கோவில்கள் ஆகியவற்றில் தமிழை நடைமுறைப்படுத்த தி.மு.க. அரசு நடவடிக்கை மேற்கொண்டுள்ளது.
2017 சனவரியில் செயல் தலைவர் பதவியில் மு. க. இசுதாலின் செயல்படுவார் என கருணாநிதி அறிவித்தார்.
அணிகள்
தி.மு.க.வில் பல்வேறு அணிகள் உருவாக்கப்பட்டுள்ளன
இளைஞர் அணி
தி.மு.க. இளைஞர் அணி 1980 ஆம் ஆண்டில் தொடங்கப்பட்டது. இதன் அமைப்பாளராக 1980 முதல் 1984 வரை மு.க.ஸ்டாலின் பொறுப்பு வகித்தார். பின்னர் அவ்வணியின் செயலாளராக 1984 முதல் 2017 - சனவரி - 6ஆம் நாள் வரை பொறுப்பு வகித்தார். அவருக்குப் பின்னர் 2017 - சனவரி - 6 ஆம் நாள் முதல் ???? வரை மு.பெ.சாமிநாதன் செயலாளராகப் பொறுப்பு வகித்தார்.
மாநில மாநாடுகள்
திமுக. பல்வேறு மாநில மாநாடுகளை நடத்தியிருக்கிறது. அவை:
வடமண்டல மாநாடு
வேலூர், திருவண்ணாமலை, தருமபுரி, கிருட்டிணகிரி ஆகிய நான்கு மாவட்டங்கள் அடங்கிய தி.மு.க.வின் வடமண்டல மாநாடு வேலூர் பெருமுகை - புதுவசூரில் 2005 ஆகத்து 27, 28ஆம் நாள்களில் நடைபெற்றது. மாநாட்டின் தொடக்கமாக எசு.பி.சற்குணபாண்டியன் கொடியேற்றினார். வரவேற்புக்குழுத் தலைவர் சண்முகம் வரவேற்றார். பொன்முடி மாநாட்டுப் பந்தலைத் திறந்துவைத்தார். பொதுச்செயலாளர் க.அன்பழகன், தலைவர் மு.கருணாநிதி ஆகியோரை உள்ளிட்ட பலரும் உரையாற்றினர். மாநாட்டின் முதல்நாள் நிகழ்வுகளுக்கு வீரபாண்டி ஆறுமுகம் தலைமை வகித்தார்.
நாடாளுமன்றத் தேர்தல்கள்
1957-ல் நாடாளுமன்றத் தேர்தலில் தி.மு.க. முதன்முறையாகப் போட்டியிட்டது. போட்டியிட்ட 25 தொகுதிகளிலும் வெற்றி பெற்றது. அதேபோல் 1971-ல் 23 இடங்கள், 77-ல் 19, 80-ல் 16, 84-ல் 27, 89-ல் 31, 91-ல் 29, 96-ல் 17, 98-ல் 6 இடங்களை திமுக பெற்றது. 1989-ல் இந்தியாவில் உருவான தேசிய முன்னணியில் முக்கியப் பங்கு வகித்த திமுக அம்முன்னணி அமைத்த அமைச்சரவையிலும் பங்கேற்றது. 1996-ல் உருவான ஐக்கிய முன்னணி அமைச்சரவையிலும் திமுக பங்கேற்றது. இக்கட்சியின் சார்பில் இந்திய மக்களவையில் 1998 ஆம் ஆண்டு 6 பேர், மாநிலங்களவையில் 7 பேர் உறுப்பினர்களாக இருந்தனர். பின்னர் 1999 ஆம் ஆண்டு நாடாளுமன்ற தேர்தலில் 18 இடங்களில் போட்டியிட்டு 11 உறுப்பினர்களை பெற்றது. இந்த தேர்தலில் திமுக, தனது அடிப்படை கொள்கைகளுக்கு எதிரான பாரதிய ஜனதாவுடனும் தன்னிடமிருந்து வெளியேறி புதிய கட்சியை உருவாக்கிய மதிமுகவுடனும் தேர்தல் உடன்பாடு வைத்தது. 2001 ஆம் ஆண்டுத் தேர்தலில் திமுக, பாரதிய ஜனதா, தலித் அமைப்புகளுடன் தேர்தலை சந்தித்து தோல்வியை எதிர்கொண்டது. 2004 ஆம் ஆண்டு நடைபெற்ற நாடாளுமன்றத் தேர்தலில் காங்கிரஸ், பா.ம.க, ம.தி.மு.க உள்ளிட்ட ஏழு கட்சிகளுடன் தி.மு.க கூட்டணி அமைத்து வரலாறு காணாத விதமாக போட்டியிட்ட 40 தொகுதிகளிலும் அமோக வெற்றி பெற்றது. இதன் காரணமாக தமிழகத்தைச் சேர்ந்த 12 நாடாளுமன்ற உறுப்பினர்கள் மத்திய மந்திரிகளாக பொறுப்பேற்றனர். மத்திய ஆட்சியில் பல முக்கிய முடிவுகளை எடுக்கும் சக்தியாக தி.மு.க உருவானது.
வெளி இணைப்புகள்
பகுப்பு:திராவிட முன்னேற்றக் கழகம் பகுப்பு:தமிழ்நாட்டு திராவிட அமைப்புகள் பகுப்பு:1949இல் நிறுவப்பட்ட அரசியல் கட்சிகள் பகுப்பு:மு. கருணாநிதி பகுப்பு:புதுச்சேரி அரசியல் கட்சிகள் பகுப்பு:தமிழக அரசியல் கட்சிகள்
அலிபாக் தாலுகா
அலிபாக் தாலுகா (Alibag taluka) (अलिबाग तालुका) இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும்.
2011 இந்திய மக்கள் தொகை கணக்கெடுப்பின் படி, அலிபாக் தாலுகா  1503.61 சதுர கிலோ மீட்டர் பரப்பளவும், 236,167 மக்கள் தொகையும், அலிபாக் நகராட்சி மன்றம், 3 கணக்கெடுப்பில் உள்ள ஊர்களும், 193 வருவாய் கிராமங்களும் கொண்டது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, அலிபாக் தாலுகாவின் மொத்த மக்கள் தொகை  2,36,167  ஆகும். மக்கள் தொகையில் ஆண்கள் 119,254  மற்றும்  116,913 பெண்கள் ஆக உள்ளனர். பாலின விகிதம் 1000 ஆண்களுக்கு 980 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 22125 - 9% ஆகும். சராசரி எழுத்தறிவு 85.92%. ஆகும். பட்டியல் மக்கள் மற்றும் பழங்குடிகள் முறையே 5,804  மற்றும் 37,357   ஆகவுள்ளனர். இதன் மக்கள் தொகையில் இந்துக்கள் 93.82%, இசுலாமியர்கள் 3.66%, பௌத்தர்கள் 1.29%, சமணர்கள் 0.69%, கிறித்துவர்கள் 0.23%, சீக்கியர்கள் 0.06% மற்றும் பிறர்  0.26% ஆக உள்ளனர்.
மேற்கோள்கள்
பகுப்பு:ராய்கட் மாவட்டம் பகுப்பு:ராய்கட் மாவட்டத்தின் வட்டங்கள்
புளிப்பு
அமிலத்தன்மை உள்ள பொருட்களில் இருந்து வெளிவரக்கூடிய சுவை
புளிப்பு. இது அறுசுவையில் ஒன்று. நாம் அன்றாடும் சமைத்து சாப்பிடும் உணவுகளில் புளிப்பு இன்றியமையாத ஒன்றாக திகழ்கிற்து.
உணவில் நிகழும் இயற்பியல் மற்றும்  வேதியியல் மாற்றங்கள்
பகுப்பு:பக்கவழி நெறிப்படுத்தல்
தர்மகர்த்தா (திரைப்படம்)
தர்ம கர்த்தா 1984 ஆம் ஆண்டு வெளிவந்த தமிழ்த் திரைப்படமாகும். கே. வி. ஆர் இயக்கத்தில் வெளிவந்த இத்திரைப்படத்தில் ராஜா, மோகனா மற்றும் பலரும் நடித்துள்ளனர்.
மேற்கோள்கள்
பகுப்பு:1984 தமிழ்த் திரைப்படங்கள்‎
சுவை
சுவை ஒரு வகை நேரடி வேதியல் உணர்வாகும். இது ஐந்து உணர்வுகளின் ஒன்றாகவும் காணப்படுகிறது.
தமிழர் முறைப்படியான அடிப்படைச் சுவைகள்
சுவை மேற்கத்தியர் அடிப்படை சுவை நான்கு என்பர்: இனிப்பு, கார்ப்பு, கசப்பு, புளிப்பு என்பனவாகும். தமிழர் முறைப்படி ஆறு வகை சுவை என்பர்.அவை இனிப்பு, கார்ப்பு, கசப்பு, புளிப்பு, உவர்ப்பு, துவர்ப்பு என்பனவாகும்.
இனிப்பு
இனிப்பு என்பது ஒரு சுவை. இது ஆறுசுவைகளுள் ஒன்று. சுவையுள்ள ஒரு இனிப்பு வகையை இனிப்பு பண்டம் என்று கூறுவர். மாசத்து மிகுந்த பொருள்கள் பொதுவாக இனிப்பு சேர்மத்தைக் கொண்டது ஆகும்.
கசப்பு
கசப்பு மனிதர்களின் நாவினால் உணரப்படக்கூடிய சுவைகளில் ஒன்றாகும். இந்த சுவை பொதுவாக விரும்பபடாத சுவையாகும். இருப்பினும், சில சமையல்களில் இவற்றை சேர்ப்பது உண்டு. இந்த சுவை பொதுவாக வெறுக்கப் படுவதால், "கசப்பு" என்ற சொல், ஒரு மனிதரின் ஒரு பொருள் அல்லது செயலின் மீது உள்ள வெறுப்புணர்வை குறிப்பிட பயன்படுத்தப்படுகிறது.
புளிப்பு
புளிப்பு என்பது ஆறு வகைச் சுவைகளிள் ஒன்று. எடுத்துக்காட்டாக புளிய மரத்தின் கனி புளிப்புச் சுவையைக் கொண்டது இது தமிழர் சமையலில் பெரும் பங்குவகிக்கிறது. உதாரணமாக இரசம் புளியை முலப்பொருளாகக் கொண்டு செய்யப்படுகின்றது.
உவர்ப்பு
உப்பு, அல்லது சோடியம் குளோரைடு, உணவில் பயன்படும் ஒரு கனிமம். விலங்குகளின் உடல் நலத்துக்குத் தேவையான ஒரு முக்கியமான பொருள், ஆனால் தாவரங்களுக்கு நஞ்சு சார்ந்தது. உப்பு சுவை மனிதனின் அடிப்படையான சுவைகளில் ஒன்று. பொதுவாக கடல் நீரிலிருந்து உப்பு பெறப்படுகிறது.
துவர்ப்பு
துவர்ப்பு என்பது ஆறு வகையான சுவைகளுள் ஒன்று. பாகற்காய், காப்பி, பாக்கு போன்றவை துவர்ப்பு சுவை உடையது. இந்தியர்கள் பெரும்பாலும் தாம்புலம் இடுவது( வெற்றிலை,பாக்கு, சுண்ணாம்பு கலந்த கலவை) விரும்பி உண்பார்கள். இதில் உள்ள பாக்கு துவர்ப்பு தன்மைக் கொண்டது ஆகும்.
மருத்துவகுணம்
தினம் அறுசுவையையும், அனுபவிக்காத உடல் கெடும் என்று சித்த மருத்துவம் கூறுகிறது.
மேலும் காண்க
அறுசுவை
உமாமிசுவை
வெளியிணைப்புக்கள்
பகுப்பு:சுவைகள் கருவிகள்
பா. ராமச்சந்திரன்
'''பா. ராமச்சந்திரன்''' (சூலை 11, 1921 - மே 23 2001) திருவண்ணாமலை மாவட்டம், செய்யார் அருகே உள்ள கொருக்கை என்ற கிராமத்தைச் சேர்ந்தவர். இவர் ஒரு தமிழக அரசியல்வாதி ஆவார். இவர் இந்திய நாடாளுமன்ற உறுப்பினர், தமிழ்நாடு சட்டமன்ற உறுப்பினர், மற்றும் கேரள மாநில ஆளுநர் ஆகிய பதவிகளை வகித்துள்ளார்.
இவர் சென்னை மாநிலத்தின் சட்டமன்றத்திற்கு 1962 ஆம் ஆண்டு தேர்தலில் திருவண்ணாமலை மாவட்டம் பெரணமல்லூர் சட்டமன்றத் தொகுதியிலிருந்து இந்திய தேசிய காங்கிரசு சார்பாக  தேர்ந்தெடுக்கப்பட்டார். மேலும் இவர் இந்திய நாடாளுமன்ற மக்களவைக்கு மத்திய சென்னை மக்களவைத் தொகுதியிலிருந்து 1971 1977  ஜனதா கட்சி சார்பாக  தேர்ந்தெடுக்கப்பட்டார்.
தமிழ்நாடு காங்கிரஸ் கமிட்டி தலைவர்
இவர் 1967 முதல் 1969 வரை தமிழ்நாடு காங்கிரஸ் கமிட்டியின் தலைவராக இருந்தார்
மேலும் காண்க
கேரளா ஆளுநர்களின் பட்டியல்
வி. ராமா ராவ்
வெளி இணப்புகள்
பகுப்பு:1921 பிறப்புகள் பகுப்பு:தமிழக அரசியல்வாதிகள் பகுப்பு:கேரள ஆளுநர்கள் பகுப்பு:2001 இறப்புகள் பகுப்பு:6வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:3 ஆவது தமிழ்நாடு சட்டமன்ற உறுப்பினர்கள்
துவர்ப்பு
துவர்ப்பு என்பது ஆறு வகையான சுவைகளுள் ஒன்று. காப்பி, பாக்கு போன்றவை துவர்ப்பு சுவை உடையது. இந்தியர்கள் பெரும்பாலும் வெற்றிலையை விரும்பி உண்பார்கள். இது துவர்ப்பு தன்மை கொண்ட பாக்கை கொண்டது ஆகும். சில வகை ஊறுகாய் மற்றும் பதப்படுத்தப்பட்ட காய்கறிகள் போன்றவை துவர்ப்புத் தன்மை பெற்றதாக இருக்கும்.
பகுப்பு:சுவைகள்
முத்தராசி அருவி
முத்தராசி அருவி (Mutarazi Falls) என்பது சிம்பாப்வேயின் மணிகலாண்ட் மாகாணத்தில் உள்ள முத்தாசா மாவட்டத்தில் உள்ள ஒரு அருவியாகும். இது நியாங்கா தேசிய பூங்காவின் தெற்கு எல்லையை ஒட்டிய 2,495 ஹெக்டேர் முடராசி தேசிய பூங்காவில் அமைந்துள்ளது. இது ஜிம்பாப்வேயில் மிக உயரமானது (772 மீட்டர்கள் (2,533 அடி). இது ஆப்பிரிக்காவில் இரண்டாவது உயரமான மற்றும் உலகில் 17வது உயரமான அருவியாகும்.
விளக்கம்
நீர்வீழ்ச்சிகள் இரண்டு அடுக்குகளில் ஹோண்டே பள்ளத்தாக்கு பகுதியில் விழுகின்றன, இது ஜிம்பாப்வேயின் மலைப்பகுதிகளின் கிழக்குப் பகுதியின் விளிம்பில் மட்ராசி ஆறு பாயும் இடத்தில் அமைந்துள்ளது.
வெளி இணைப்புகள்
பகுப்பு:சிம்பாப்வே
கண்டுகூர்
கண்டுகூர் (Kandukur), இந்தியாவின் ஆந்திரப்பிரதேச மாநிலத்திலுள்ள பிரகாசம் மாவட்டத்தில் இடம்பெற்றுள்ள ஒரு  வருவாய் கோட்டம் மற்றும் தேர்வுநிலை நகராட்சியாகும். இது கண்டுகூர் வட்டத்தில் கண்டுகூர் வருவாய் கோட்டத்தில் அமைந்துள்ளது.
மக்கள்தொகை பரம்பல்
2017-ஆம் ஆண்டு மக்கள் தொகை கணக்கெடுப்பின்படி  இந்நகரத்தின் மக்கள்தொகை 1,54,000 ஆகும். அதில் 51% ஆண்களும், 49% பெண்களும் உள்ளனர். இந்நகரத்தின் எழுத்தறிவு 63 சதவீதமாக உள்ளது
கார்ப்பு
கார்ப்பு என்பது ஆறு வகையான சுவைகளுள் ஒன்று. இதனை காரம் என்றும் கூறுவர். காரத்தன்மையைக் கொண்ட உணவை கார்ப்புச் சுவை என்பர். இந்தியர்கள் பொதுவாக காரம் வாய்ந்த உணவை உண்பது வழக்கம். பொதுவாக மிளகாய் காரம் உடையது ஆகும். காரம் கொண்ட உணவு வகைகள் பொதுவாக மிளகாய்ப் பொடி சேர்க்கப்பட்டது ஆகும். மிளகாயும் ஒருவகை தாளிப்புப் பொருள் ஆகும்.
கண்டுகூர்
மேற்கோள்கள்
பகுப்பு:பிரகாசம் மாவட்டம்
கார்ப்பு
பகுப்பு:சுவைகள்‎
எட்வின் ரோசு வில்லியம்சு
எட்வின் ரோசு வில்லியம்சு (Edwin Ross Williams) அமெரிக்காவைச் சேர்ந்த ஓர் இயற்பியலாளர் ஆவார். இவர் 1942 ஆம் ஆண்டு பிறந்தார். தேசிய தரநிலைகள் மற்றும் தொழில்நுட்ப நிறுவனத்தில் வில்லியம்சு பணிபுரிந்தார். 1964 ஆம் ஆண்டு நெப்ராசுகா வெசுலியன் பல்கலைக்கழகத்தில் இளநிலை பட்டமும், 1966 ஆம் ஆன்டு  கொலராடோ போல்டர் பல்கலைக்கழகத்தில் இயற்பியலில் முதுநிலை  மற்றும் 1970 ஆண்டு வெசுலியன் பல்கலைக்கழகத்தில் முனைவர் பட்டத்தையும் பெற்றார்.
1994 ஆம் ஆண்டில் அமெரிக்கன் இயற்பியல் கழகத்தில் வில்லியம்சுக்கு உறுப்பினர் தகுதி கிடைத்தது. அளவீட்டு ஆராய்ச்சியில் சிறந்து விளங்குவதற்காக கருவி மற்றும் அளவீட்டு அறிவியலுக்கான குழுவினர் இதற்கான பரிந்துரையைச் செய்தனர். இவரது ஆராய்ச்சியானது ஒளியன் துகள் ஆய்வுகளை ஓர் உயர் வரம்புக்கு கொண்டு செல்ல வழிவகுக்கும். புரோட்டான்  அணுவின் காந்தத் திருப்புத் திறனுகும் அதன் கோண உந்தத்திற்கும் உள்ள விகிதத்தை  துல்லியமாக நிர்ணயம் செய்ய இயலும். நேர்த்தியான கட்டமைப்பு மாறிலி, மற்றும் அடிப்படை மின் அலகுகள், ஆம்பியர், வோல்ட், ஓம் மற்றும் ஃபராட் ஆகியவற்றின் மிகவும் துல்லியமான உணர்தல்களுக்கும் வழிவகுக்கும்.
மேற்கோள்கள்
பகுப்பு:1942 பிறப்புகள் பகுப்பு:வாழும் நபர்கள் பகுப்பு:அமெரிக்க இயற்பியலாளர்கள்
சோதியா சட்டமன்றத் தொகுதி
சோதியா சட்டமன்றத் தொகுதி (Sootea Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது தேஜ்பூர் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
வேலகாபுரம் ஊராட்சி
வேலகாபுரம் ஊராட்சி (Velagapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 711 ஆகும். இவர்களில் பெண்கள் 353 பேரும் ஆண்கள் 358 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அச்சச்சோ
அச்சச்சோ (Achacho ) என்பது வி. எஸ். பால்ரே இயக்கிய 2007ஆம் ஆண்டு வெளியான தமிழ் காதல் நாடக திரைப்படம் ஆகும். இப்படத்தில் புதுமுகங்கள் ஸ்ரீ ஹரி, வர்ஷினி ஆகியோர் முக்கிய கதாபாத்திரங்களில் நடித்துள்ளனர். மேலும் இதில் சண்முகசுந்தரம், தலைவாசல் விஜய், இலாவண்யா, குமரிமுத்து, நம்பிராஜன், பொன்மறன் ஆகியோர் துணை வேடங்களில் நடித்துள்ளனர். ஐ. லீமா ரோஸ் தயாரித்த இப்படத்திற்கு, எம். கே. எஸ். நருலா கான் இசை அமைத்துள்ளார். இப்படம் 2007, மே 4, அன்று வெளியிடப்பட்டது.
கதை
மருத்துவர் தயாளன் (பாய்ஸ் ராஜன்) பத்திரிகைகளுக்கு செவ்வி அளிப்பதாக படம் தொடங்குகிறது: இந்தியாவில் பெண் சிசுக்கொலை செய்வதிலிருந்து காப்பாற்ற வேண்டும் என்று அவர் கூறுகிறார், மேலும் வரும் ஆண்டுகளில் குறைந்த எண்ணிக்கையிலான பெண்கள் இருப்பதனால் ஏற்படும் விளைவுகளை  விளக்குகிறார்.
ஒரு தொலைதூர கிராமத்தில், கிராமத் தலைவர் நட்டமை ( சண்முகசுந்தரம் ) ஒற்றைப் பெண்ணை திருமணம் செய்துகொள்வது யார்  என்பதைத் தீர்மானிக்க ஒரு போட்டியை ஏற்பாடு செய்கிறார். கிராமத்தில் திருமணமாகாத இருபத்தி நான்கு இளைஞர்களும், இன்னும் வயதுக்கு வராத ஏழு சிறுமிகளும் உள்ளனர். கிராமத்து பழக்க வழக்கம், கட்டுப்பாடு போன்றவற்றால் அந்த கிராமத்து இளைஞர்கள் பிற கிராமங்களைச் சேர்ந்த பெண்களை திருமணம் செய்து கொள்ளக்கூடாது, எனவே அவர்கள் தங்கள் கிராமத்து பெண் பருவ வயதை அடையும் வரை காத்திருக்க வேண்டும். பருவமடைந்த பெண்ணை மணப்பது யார் என்பதை போட்டி தீர்மானிக்கும். கிராம பஞ்சாயத்தில், தங்கள் கிராமத்தைச் சேர்ந்த பதினான்கு வயது சிறுமி வெண்ணிலா (வர்ஷினி) நகரத்தில் வசிப்பதை நட்டமாய் அறிகிறார். பின்னர் வெண்ணிலா (வர்ஷினி) கிராமவாசிகளில் ஒருவரை நான்கு ஆண்டுகளில் திருமணம் செய்து கொள்ளவேண்டுமென்று கட்டளையிடுகிறார்.
நான்கு ஆண்டுகளுக்குப் பிறகு, வெண்ணிலா கிராமத்திற்கு வருகிறாள். இருபத்தி நான்கு ஆண்கள் அவளை கவர்ந்திழுக்க முயற்சிக்கிறார்கள். பின்னர், பணக்கார நகைக்கடைக்காரரின் மகன் குமரன் (ஸ்ரீ ஹரி) வெண்ணிலாவுக்கு தனது தந்தை சொன்னபடி நகைகளை கொடுக்க கிராமத்திற்கு வந்து தற்செயலாக அவளை முத்தமிடுகிறான். பல சந்திப்புகளுக்குப் பிறகு, அவர்கள் இறுதியில் ஒருவருக்கொருவர் காதலிக்கிறார்கள். இதற்கிடையில், ஒரு இளைஞன் வேறொரு கிராமத்தைச் சேர்ந்த ஒரு பெண்ணுடன் ஓடிப்போகிறான், நாட்டமை அதைப் பற்றி அறிந்ததும், அவர் அவர்களைப் பிடித்துவந்து, பொது இடத்தில் உயிருடன் எரிக்கிறார்.
கடந்த காலத்தில், ஒரு ஜோதிடர் இரக்கமற்றவரான கிராமத் தலைவர் முத்துலிங்கத்திடம் (நம்பிராஜன்) எதிர்காலத்தில் ஒரு பெண் பிள்ளை கிராமத்தை அழித்துவிடும் என்று கூறுகிறார், எனவே முத்துலிங்கம் ஊரில் அனைத்து பெண் குழந்தைகளையும் கொன்றுவிடுகிறார். பல ஆண்டுகள் கடந்த நிலையில், கிராமத்தில் பெண் பிள்ளைகள் யாரும் இல்லாத நிலை ஏற்படுகிறது. முத்துலிங்கத்தின் மரணத்திற்குப் பிறகு, புதிய கிராமத் தலைவர் இந்த மனிதாபிமானமற்ற செயலை நிறுத்துகிறார். இதுவே கிராமத்தில் பெண்கள் குறைவாக இருக்கக் காரணம் ஆகிறது.
நடைமுறைக்கு ஒவ்வாத வழக்கத்தால் சோர்ந்துபோன நட்டமையும் கிராம மக்களும் குமாரனும் வெண்ணிலாவும் ஒன்றாக வாழ அனுமதிக்கிறார்கள். இளைஞர்களும் மற்ற கிராமங்களைச் சேர்ந்த பெண்களை திருமணம் செய்துகொள்ள அனுமதிக்கப்படுகின்றனர்.
தயாரிப்பு
ரோஸி பிக்சர்ஸ் என்ற பதாகையின் கீழ் தயாரிக்கபட்ட அச்சாச்சோ படத்தின் வழியாக இயக்குநராக வி. எஸ். பால்ரே அறிமுகமானார். கதாநாயகனாக நடிக்க புதுமுகம் ஸ்ரீ ஹரி தேர்வு செய்யப்பட்டார், கதாநாயகியாக நடிக்க புதுமுகம் வர்ஷினி (பிரியாசிறீ என குறிப்பிடப்பட்டுள்ளார்) தேர்ந்தெடுக்கப்பட்டார். திருமணம் ஆகாத இளைஞர்களாக இருபத்தி நான்கு புதுமுகங்கள் நடித்தனர். படத்திற்கு எம். கே. எஸ். நருலா கான் இசையமைத்தார், சி. டி. அருள் செல்வன் ஒளிப்பதிவை மேற்கொண்டார். சுரேஷ் அர்ஸ் படத் தொகுப்பை மேற்கொண்டார். இப்படம் முழுவதும் கோபிசெட்டிபாளையத்தில் படமாக்கப்பட்டது.
இசை
படத்தின் பின்னணி இசை, பாடல் இசை ஆகியவற்றை இசையமைப்பாளர் எம். கே.எஸ். நருலா கான் அமைத்தார். 2007 இல் வெளியிடப்பட்ட இசைப்பதிவில், வி.எஸ். பால்ரே எழுதிய வரிகளைக் கொண்ட ஆறு பாடல்கள் இருந்தன. இசையமைப்பாளர் தன் பணிக்காக நேர்மறையான விமர்சனங்களைப் பெற்றார்.
வரவேற்பு
ஒரு விமர்சகர் எழுதுகையில், "அச்சாச்சோவுக்கு ஒரு நல்ல கருப்பொருள் கிடைத்தாலும், படத்தில் உள்ள தர்க்கரீதியான குறைகளால் இரண்டாம் பாதி கதை தடுமாறுகிறது". மற்றொரு விமர்சகர், "தற்போதைய காலத்தில் இதுபோன்ற ஒரு கதை சம்பவத்தை நம்பமுடியாதது, ஆனால் 24 புதிய முகங்களை நிர்வகித்து, கதையை ஒரு காமிக் கோணத்தில் நகர்த்தியதற்காக இயக்குனரை தலை வணங்குகிறேன்".
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2007 தமிழ்த் திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:குமரிமுத்து நடித்த திரைப்படங்கள்
மிளகாய்ப் பொடி
210px|மிளகாய்ப்பொடி இட்டு தயாரிக்கப்படும் காரமான நண்டு உணவு|thumb|right மிளகாய்ப் பொடி என்பது காய்ந்த மிளகாயைப் பொடி செய்து பெறப்படுவது. உணவு வகைகளுக்குக் காரம் சேர்ப்பதற்குப் பொதுவாக மிளகாய்ப் பொடி பயன்படுகிறது. சிலர் மிளகாயைத் தனியாக அன்றிக் கொத்தமல்லியுடன் கலந்து பொடி செய்து பயன்படுத்துவது உண்டு. இந்தியாவில் உற்பத்தி செய்யப்படும் மிளகாய்ப்பொடி பிற நாடுகளுக்கும் ஏற்றுமதி செய்யப்படுகின்றது.
பகுப்பு:மசாலாப் பொருட்கள்
இரேடிக்கசு
கியார்கு யோவாச்சிம் தெ போரிசு (Georg Joachim de Porris) அல்லது இரேடிக்கசு (Rheticus) (16 பிபரவரி 1514 - 4 திசம்பர் 1574) ஒரு கணிதவியலாளரும் நிலப்பட வரைவியலாளரும் நாவாய்க் கருவி ஆக்குநரும் மருத்துவரும் ஆசிரியரும் ஆவார். இவர் தனது முக்கோணவியல் பட்டியலுக்காகவும் நிக்கோலசு கோப்பர்நிக்கசுவின் மாணவராகவும் நன்கு அறியப்பட்டவர். இவர் தன் ஆசிரியரின் நூலான De revolutionibus orbium coelestium (வான்கோளங்களின் சுழற்சிகள் பற்றி) எனும் நூலை வெளியிட ஏற்பாடு செய்தார்.
வெளி இணைப்புகள்
பகுப்பு:1514 பிறப்புகள் பகுப்பு:1574 இறப்புகள் பகுப்பு:ஆசுத்திரிய வானியலாளர்கள் பகுப்பு:ஆசுத்திரிய நிலவரைவியலாளர்கள் பகுப்பு:ஆசுத்திரியக் கணிதவியலாளர்கள் பகுப்பு:செருமானிய வானியலாளர்கள் பகுப்பு:செருமானியக் கணிதவியலாளர்கள் பகுப்பு:செருமானிய நிலவரைவியலாளர்கள் பகுப்பு:அறிவியல் கருவி ஆக்குநர்கள்
உஸ்பெக்கிஸ்தான் இஸ்லாமிய இயக்கம்
உஸ்பெக்கிஸ்தான் இஸ்லாமிய இயக்கம் (The Islamic Movement of Uzbekistan - IMU) உஸ்பெக்கிஸ்தான் நாட்டைச் சார்ந்த ஓர் ஆயுதம் தாங்கிய தீவிரவாத இஸ்லாமியக் குழு ஆகும். இக்குழுவானது 1991 ஆம் ஆண்டு தாஹிர் யுல்தஷேவ் (Tahir Yuldashev) மற்றும் ஜூமா நமங்கானி (uma Namangani) ஆகிய இருவரால் தொடங்கப்பட்டதாகும். இவ்விருவரும் பெர்கானாப் பள்ளத்தாக்கைச் சார்ந்த உஸ்பெக்கிஸ்தானியர்கள் ஆவார். இக்குழுவின் முக்கிய நோக்கம் உஸ்பெக்கித்தானிய அரசை அகற்றிவிட்டு ஷரியா சட்டத்துடன் கூடிய இஸ்லாமிய அரசை அமைக்க வேண்டும் என்பதாகும்.
இக்குழுவானது உஸ்பெக்கிஸ்தானுக்கு வெளியே தஜிகிஸ்தான் மற்றும் வடக்கு ஆப்கானிஸ்தானில் தாலிபான் கட்டுப்பாட்டுப் பகுதியில் இயங்கிவருகிறது. இவ்வமைப்பு கிர்கிஸ்தான் மீது 1999 மற்றும் 2000 ஆண்டுகளில் தொடர்ச்சியாக தாக்குதலை நடத்தியது. அதன் பின்னர் 2001 ஆம் ஆண்டில் அமெரிக்காவின் தீவிரவாதத்திற்கு எதிராக போரில் இவ்வியக்கம் பெரும்பான்மையளவு அழிக்கப்பட்டது. இவ்வியக்கத்தின் தலைவர்களில் ஒருவரான ஜூமா நமங்கானி கொல்லப்பட்டார். மற்றொருவரான தாஹிர் யுல்தஷேவ் பாக்கிஸ்தானின் வாஸிரிஸ்தான் பகுதிக்கு தப்பி ஓடி விட்டார். அதன் பின்னர் இவ்வியக்கத்தின் பயிற்சி மையங்கள் வாஸிரிஸ்தான் பகுதியில் தொடங்கப்பட்டு பாக்கிஸ்தான் அரசை அகற்றப் போராடும் தீவிரவாதக் குழுக்களோடு இணைந்துவிட்டது. மேலும் இக்குழுவிற்கு அல் காயிதாத் தீவிரவாத அமைப்புடன் தொடர்புள்ளது. இந்த அமைப்பை அமெரிக்கா, ஆஸ்திரேலியா, கனடா, ஐரோப்பிய ஒன்றியம் மற்றும் ரஷ்யா ஆகியவை தடை செய்துள்ளன.
மேற்கோள்கள்
பகுப்பு:தீவிரவாத அமைப்பு என குறிப்பிடப்பட்டவை பகுப்பு:உசுபெக்கிசுத்தான்
தேனியல் மனந்தா
தேனியல் மனந்தா(ஆங்கிலம் :Daniel Mananta) 1981 ஆகஸ்ட் 14 அன்று பிறந்த இவர்  ஒரு இந்தோனேசிய தொலைக்காட்சி தொகுப்பாளரும், ஊடக ஆளுமையும் மற்றும் நடிகருமாவார். சில நேரங்களில் வி.ஜே. தேனியல் என்றும் அழைக்கப்படுகிறார். இந்தோனேசிய பொழுதுபோக்கு நிகழ்ச்சியான, 2003 எம்டிவி இந்தோனேசியா தொலைக்காட்சி தொகுப்பாளர் தேடுதல் வேட்டைப் போட்டியில் வென்ற பிறகு இவருக்கு இப்பெயர் வழங்கப்பட்டது. தோனி மனந்தா மற்றும் அனாவதி அங்காசா என்ற இவரது இரண்டு குழந்தைகளில் ஒருவர் இப்போது ஒரு பொழுதுபோக்கு மற்றும் ஒரு இளம் தொழில் முனைவோராக தன்னை நிலைநிறுத்தியுள்ளார். அவர் 2010 இல் இந்தோனேசிய அதிரடித் திரைப்படமான " உரூமா தாரா " என்பதில் முக்கிய பங்கு வகித்தார்.
ஆரம்பகால வாழ்க்கை
இந்தோனேசியாவின் சகார்த்தாவில் தேனியல் தனது குழந்தை பருவத்தை நண்பர்களுடன் இனிமையான முறையில் கழித்தார். மழலையர் பள்ளி முதல் இளையோர் உயர்நிலைப்பள்ளி இறுதி வரை வடக்கு சகார்த்தாவின் புளூட்டில் உள்ள தாரகனிதாவில் தரம் நான்கை முடித்தார் உயர்நிலைக் கல்வியை முடிக்க தேனியல் ஆஸ்திரேலியாவின் பெர்த் நகரத்திலுள்ள அக்வினாசு என்ற கல்லூரிக்குச் சென்றார். உயர்நிலைப் பள்ளிக்குப் பிறகு தான் சமூக ரீதியாக மோசமாக இருப்பதாக அவர் உணர்ந்ததால், அவரது குழந்தைப்பருவம் விவாதப் பொருளாக உள்ளது. தேனியலுக்கு வில்லியம் மனந்தா என்ற ஒரு சகோதரர் இருக்கிறார்.
ஆஸ்திரேலியாவின் பெர்த்தில் வாழ்க்கை
பெர்த்தில் தனது பள்ளிப் பருவத்தில், தேனியல் நன்தோசு என்ற ஒரு உணவகத்தில் பகுதிநேர வேலைவாய்ப்பைப் பெற்றார். முதலில் ஒரு பணியாளராகவும், இறுதியில் உதவி மேலாளருக்கு சமமான உயர் பதவியையும் அடைந்தார். இருப்பினும், உயர்நிலைப் பள்ளி இறுதித் தேர்வுகள் நெருங்கியவுடன், அவர் தனது கல்வியில் கவனம் செலுத்துவதற்காக பகுதிநேர வேலையை விட்டுவிட்டார்.
அக்வினாசு கல்லூரியில் பட்டம் பெற்றதைத் தொடர்ந்து, தேனியல் நிதி நிர்வாகத்தில் இளங்கலை வணிக நிர்வாகம், மற்றும் எடித் கோவன் பல்கலைக்கழகத்தில் சர்வதேச வணிகம் ஆகிய இரட்டை பட்டம் பெற்றார். 2002 இல் அவர் தனது 20 வயதில் இந்தப் பட்டங்களைப் பெற்றார்.
ஆரம்ப கால வாழ்க்கை
தனது தாயகம் திரும்பும் உணர்வோடு இருந்த டேனியல் 2002 இன் இறுதியில் ஜகார்த்தாவுக்கு திரும்பினார். ஜகார்த்தாவின் மங்கா துவாவில் தனது தந்தையின் கடையில் பணிபுரிந்தார். மங்கா துவா தலைநகரில் ஒரு அழகான விற்பனை மையமாகும். துரதிர்ஷ்டவசமாக, இந்த வேலை தெனியல் எதிர்பார்த்த ஒன்றல்ல, இதனால் அவர் 2003 இன் ஆரம்பத்தில் வெளியேறினார்.
அதே நேரத்தில், எம்டிவி இந்தோனேசியா எம்டிவி தொலைக்காட்சி தொகுப்பாளர் தேடுதல் வேட்டைப் போட்டி 2003 என்ற நிகழ்வை அறிமுகப்படுத்தியது. தேனியல் தனது அதிர்ஷ்டத்தை முயற்சித்துப்பார்க்க இப்போட்டியில் நுழைந்தார், 6000 போட்டியாளர்களிடமிருந்து இறுதிப் போட்டியாளராகத் திகழ்ந்தார், இறுதியில் போட்டியின் வெற்றியாளராக உருவெடுத்தார்.
விரைவில், தேனியல் அனைவருக்கும் அறிமுகமான ஒரு முகமாக மாறினார். 2004 ஆம் ஆண்டில், அவர் ரெட் கார்பெட் எம்டிவி ஆசியா விருதுகளை பெற்றார். எம்டிவி தொலைக்காட்சி தொகுப்பாளராக இருந்த காலத்தில், சர்வதேச இசையில் - கோர்ன், இலிங்கின் பார்க், அவ்ரில் இலெவினின், தி பிளாக் ஐட் பீஸ், கரேத் கேட்ஸ், மைக்கேல் கிளை மற்றும் நிக்கோல் ஷெர்ஸிங்கர், உள்ளிட்ட மிகப் பெரிய இசையினை வெளியிட்டதற்காக ஒரு பெரிய பெயரைப் பெற்றார். சோனி எரிக்சன் மற்றும் அடிடாஸ் இந்தோனேசியா உள்ளிட்ட பல தயாரிப்புகளுக்கான தேனியல் தூதராகவும் ஆனார்.
பொழுதுபோக்குகள்
பட்க்கதைகள் படித்தல் மற்றும் திரைப்படங்களைப் பார்ப்பது தேனியலுக்கு பிடித்த இரண்டு பொழுது போக்குகள். அவரது கால அட்டவணை காரணமாக, தேனியல் வீட்டிலோ அல்லது பயணத்தில் இருக்கும்போது டிவிடிகளில் பார்த்து தனது திரைப்பட ஆசையை பெறுகிறார். அவரது பாடிக்-ப்ரின்ட் டொயோட்டா ஆல்பார்ட் என்ற வாகனம் ஒரு நகரும் திரையரங்காகவும் செயல்படுகிறது.
குறிப்புகள்
பகுப்பு:வாழும் நபர்கள் பகுப்பு:1981 பிறப்புகள் பகுப்பு:இந்தோனேசியர்கள்
நினைப்பதும் நடப்பதும் (நூல்)
நினைப்பதும் நடப்பதும் என்னும் நூல் சுகி. சிவம் என்பவரால் சமயச்சீர்திருத்த நோக்கில் எழுதப்பட்ட 40 கட்டுரைகளின் தொகுப்பாகும். “மதத்தின் பெயரால் நடக்கும் மடத்தனத்தை எதிர்க்கிறேன். மதங்களின் பகைமையை எதிர்த்து முடிவுகட்ட நினைக்கிறேன். ‘தமிழ் தெய்வ மொழி அல்ல’ என்பவர்களின் மண்டையில் குட்டி இருக்கிறேன். சமயப் பிரச்சாரம் என்ற பெயரில் உளறுபவர்களை வாய்மூட வைத்திருக்கிறேன். வீட்டில் இருந்து வெளியேறி ஆசிரமங்களுக்குப் போய்விட்டால் ஆன்மிகவாதியாகி விடலாம் என்று ஏமாறுகிற (ஏமாற்றுகிற) அசடுகளை நன்றாக அடையாளம் காட்டி இருக்கிறேன். ‘மதம் வேறு, ஆன்மிகம் வேறு’ என்று ஓங்கி உரைத்திருக்கிறேன். சில நேரம் புரட்சி, சில நேரம் மலர்ச்சி, சில நேரம் வளர்ச்சி, சில நேரம் பயிற்சி என்று புத்தகம் முழுவதும் விதவிதமான விஷயங்களை விதைத்திருக்கிறேன். என் பேனா முனை, ஒரு சிற்பியின் உளிபோல மேலான தனிமனிதனைச் செதுக்கவும் புதியதோர் உலகம் புதுக்கவும் எழுதுகிறது என்பதனை என் எல்லாப் புத்தகங்களையும் போல இந்தப் புத்தகமும் நிரூபிக்கும். கருமலை மீது ஜொலிக்கும் கார்த்திகை தீபம் போல காகிதமலை மீது வைத்த கருத்து தீபமே இந்நூல்” என இந்நூலைப் பற்றி அதன் பின்னட்டையில் சுகி. சிவம் அறிமுகம் செய்கிறார்.
காணிக்கை
“காவியுடைக் காரல் மார்க்ஸ், திரும்பி வந்த திருவள்ளுவர். பட்டி மண்டபங்களைப் பதவி உயர்த்தி பல்கலைக் கழகப் பட்டறையாக்கிய பேச்சுலக பாரதி – என் சிந்தனைகளின் செவிலித்தாய் தவத்திரு குன்றக்குடி அடிகளாரின் தமிழ் சமூக அக்கறைக்கு இந்நூல் சமர்ப்பணம்” என்னும் உரையோடு இந்நூல் குன்றக்குடி ஆதினம் தெய்வசிகாமணி அடிகளாரின் தமிழ்ச் சமூக அக்கறைக்கு காணிக்கை ஆக்கப்பட்டு இருக்கிறது.
ஜம்மனஅள்ளி ஊராட்சி
ஜம்மனஅள்ளி ஊராட்சி (Jammanahalli Gram Panchayat), தமிழ்நாட்டின் தர்மபுரி மாவட்டத்தில் உள்ள அரூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3422 ஆகும். இவர்களில் பெண்கள் 1670 பேரும் ஆண்கள் 1752 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சொர்க்க கரிச்சான்
சொர்க்க கரிச்சான் (Paradise drongo) அல்லது நாடா-வால் கரிச்சான் (டைகுருசு மெகர்கிஞ்சசு) என்பது டைக்ரூரிடே குடும்பத்தில் உள்ள ஒரு பறவை சிற்றினம் ஆகும்.
விளக்கம்
சொர்க்க கரிச்சான் பிசுமார்க் தீவுக்கூட்டம், நியூ அயர்லாந்து தீவு, பப்புவா நியூ கினியில் மட்டுமே காணப்படும் அகணிய உயிரியாகும். சொர்க்க கரிச்சானின் மொத்த நீளம் 51 to 63 cm ஆகும். உடல் நிறை 130 g ஆகும். இது கரிச்சான் குருவிகளில் மிகப்பெரிய சிற்றினமாக இருக்கின்றது.
வகைப்பாட்டியல்
1832ஆம் ஆண்டில் பிரெஞ்சு விலங்கியல் வல்லுநர்களான ஜீன் குய் மற்றும் ஜோசப் கெய்மார்ட் நியூ கினியாவில் உள்ள டோரேயில் (இப்போது மனோக்வாரி ) சேகரிக்கப்பட்டதாக நம்பப்படும் ஒரு மாதிரியிலிருந்து சொர்க்க கரிச்சான் விவரிக்கப்பட்டது. இவர்கள் எடோலியசு மெகர்கிஞ்சசு என இருசொல் பெயரை வழங்கினர். இங்கிலாந்து விலங்கியல் வல்லுநர் பிலிப் ஸ்க்லேட்டர் 1877-ல் குவாய் மற்றும் கைமார்ட் குறிப்பிட்ட இடம் பிழையாக இருக்கலாம் என்று சுட்டிக்காட்டினார். பிசுமார்க் தீவுக்கூட்டத்தில் உள்ள நியூ அயர்லாந்திலிருந்து மாதிரிகள் சேகரிக்கப்பட்டன, ஆனால் எதுவும் நியூ கினியாவிலிருந்து சேகரிக்கப்படவில்லை. இந்த இடம் இப்போது நியூ அயர்லாந்தின் தெற்குப் பகுதியில் போர்ட் பிரஸ்லின் என நியமிக்கப்பட்டுள்ளது.
வெளி இணைப்புகள்
பகுப்பு:கரிச்சான்கள்
மங்கலப்பட்டி
மங்கலப்பட்டி (ஆங்கிலம்:Mangalapatti),இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம்  காங்கேயம் தாலுக்காவில் உள்ளது.
ஆதாரங்கள்
பகுப்பு: தமிழ்நாடு மாநிலத்திலுள்ள ஊர்களும் நகரங்களும்
தாங்க் மாவட்டம்
தாங்க் மாவட்டம் (Tank District) (ټانک ولسوالۍ,, பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இதன் நிர்வாகத் தலைமையிடம் தாங்க் நகரம் ஆகும். கைபர் பக்துன்வா மாகாணத்தின் தெற்கில் அமைந்த இம்மாவட்டம் 1 தாலுகாவும், 16 ஒன்றியக் குழுக்களும் கொண்டது.
அமைவிடம்
தாங்க் மாவட்டத்தின் வடகிழக்கில் லக்கி மார்வாத் மாவட்டம், கிழக்கிலும், தென்கிழக்கிலும் தேரா இஸ்மாயில் கான் மாவட்டம், மேற்கில் தெற்கு வசீரிஸ்தான் மாவட்டம் எல்லைகளாக உள்ளது.
தட்ப வெப்பம்
கோடக்காலத்தில் இதன் வெப்பம் 110–120 °F ஆக இருக்கும்.
மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 4,27,044 ஆகும். அதில் ஆண்கள் 218,883  மற்றும் பெண்கள் 208,131 உள்ளனர். எழுத்தறிவு 40.98% கொண்டுள்ளது. இம்மாவட்டத்தில் மதச்சிறுபான்மையோர் 503 பேர் மட்டுமே உள்ளனர். இம்மாவட்ட மக்களில் பஷ்தூ மொழி 81.87%, சராய்கி மொழி 16.05, இண்டிக்கோ மொழி 0.75% பேசுகின்றனர்.
வெளி இணைப்புகள்
பகுப்பு:பாக்கித்தானின் மாவட்டங்கள் பகுப்பு:கைபர் பக்துன்வா மாகாணத்தின் மாவட்டங்கள்
க. அப்புலிங்கம் (கவிஞர்)
'''க. அப்புலிங்கம்''' என்பவர் தமிழ்க்கவிஞர்களுள் ஒருவர். புதுக்கவிதைகளின் வளர்ச்சியில் இவரது பங்கு அதிகம் உண்டு. நிலக்கிழார், சிவனடியார், சமூக அன்னம்பாலிப்பு சத்திரக் காப்பாளர், பதிப்பாளர் போன்ற பன்முகப் பார்வைக் கொண்டவர்.
பிறப்பும் இளமையும்
இவர் திருச்சி மாவட்டம், திருவானைக்காவல் எனும் ஊரில் 03-7-1917 ஆம் ஆண்டு பிறந்தார். இவரது பெற்றோர் கணபதியாப் பிள்ளை-மதுரம் அம்மாள் ஆவர். தமிழில் புலவர் பட்டம் பெற்ற இவர், அரசுப் பள்ளியில் தமிழாசிரியராகப் பணியாற்றியுள்ளார். இவர் "கலைவாணன்" எனும் புனைப்பெயரில் கவிதைகள் படைத்துள்ளார்.
கவிதைப் பணிகள்
இவர் கலை இலக்கிய முற்போக்கு இதழ்களான கிராம ஊழியன், வசந்தம், கலைமகள், கலாமோகினி உள்ளிட்ட இதழ்களில் கவிதைகள் எழுதியுள்ளார். 1963-ஆம் ஆண்டு புது தில்லியில் நடைபெற்ற பன்மொழிக் கவியரங்கில் கலந்து கொண்டு கவிதைகள் வாசித்துள்ளார்.1942-இல் காந்தியின் வேண்டுகோளுக்கிணங்க, தாம் அணிந்திருந்த அந்நியத் துணியைத் தீயிலிட்டுப் பொசுக்கிக் கதர் ஆடை அணியத்தொடங்கினார். சுமார் 500 கவியரங்குகளில் கலந்து கொண்டு கவிதைகள் படைத்துள்ளார்.
படைப்புகள்
அவருடைய படைப்புகளில் கீழ்க்கண்டவை உள்ளிட்ட பல நூல்கள் அடங்கும்.
விருதுகள்
சாகித்திய அகாதெமி பரிசு, தமிழகக் கவிஞர் மன்றத்தின் பரிசு என பல பெற்றவர். திருச்சி தமிழ்ப் பேரவை இவருக்கு, கவிஞர் திலகம் எனும் விருது வழங்கியுள்ளது. 1986ஆம் ஆண்டு தமிழக அரசு தமிழ் வளர்ச்சிக்கான சிறந்த நூலுக்கான முதல் பரிசினை இவரது கலைவாணன் கவிதைகள் எனும் நூல் பெற்றுள்ளது.அமெரிக்க நாட்டு உலகப் பல்கலைக்கழகம் இவருக்கு டாக்டர் பட்டம் வழங்கியுள்ளது.
மறைவு
இவர் 12-02-1988இல் மறைந்தார்.
உசாத்துணை
பகுப்பு:தமிழ் எழுத்தாளர்கள் பகுப்பு:1917 பிறப்புகள் பகுப்பு:1988 இறப்புகள்
முகம்மது பஷீர்
வைக்கம் முகமது பஷீர் (Vaikom Muhammad Basheer, 19 சனவரி 1908 - 5 சூலை 1994) மலையாள மொழியின் முதன்மையான இலக்கிய படைப்பாளிகளில் ஒருவர். கேரளத்தில் வைக்கம் அருகே தலையோலப்பறம்பு என்ற ஊரில் பிறந்தார். இளம்வயதிலேயே சுதந்திரப்போராட்டத்தில் ஈடுபட்டு சிறைசென்றார். பின்னர் நாடோடியாக வாழ்க்கையை ஆரம்பித்தார். பின்னர் சிறுகதைகளும் நாவல்களும் எழுத ஆரம்பித்தார்.
வாழ்க்கை வரலாறு நூல்
பஷீர் தனிவழியிலோர் ஞானி, என்கிற அவரது வாழ்க்கை வரலாறு நூல் பேராசிரியர் எம்.கே.ஸாநுவால் எழுதப்பட்டது. இதை தமிழில் யூமா வாசுகி மொழிபெயர்க்க பாரதி புத்தகாலயம் வெளியிட்டது.
வெளி இணைப்புகள்
பகுப்பு:1908 பிறப்புகள் பகுப்பு:1994 இறப்புகள் பகுப்பு:இந்திய முஸ்லிம்கள் பகுப்பு:கேரள எழுத்தாளர்கள் பகுப்பு:மலையாள நபர்கள் பகுப்பு:மலையாள எழுத்தாளர்கள் பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள் பகுப்பு:கேரள மாநில திரைப்பட விருது வென்றவர்கள் பகுப்பு:காந்தியவாதிகள் பகுப்பு:சாகித்திய அகாதமி விருது பெற்றோர்
ஹாரி கோல்கார்ட்
வலது|thumb|242x242px|Charles Blondin carrying Colcord on a tightrope '''ஹாரி எம். கோல்கார்ட்''' புகழ்பெற்ற  சண்டைப் பயிற்சியாளர் சார்லஸ் ப்லோண்டினின் மேலாளராக இருந்தார். இவர் நையாகரா நீர்வீழ்ச்சியை  முதன்முதலில் கடந்து மற்றொரு நபர்  பிளாக்பின் மூலம், ஆகஸ்ட் 17, 1859 அன்று, ப்ளூண்டினில் இருந்தார். பிளாக்பின் சிகாகோவிலிருந்து வந்தவர்.
குறிப்புகள்
பகுப்பு:அமெரிக்க ஆண்கள்
அவகாசியிலிக் கொள்கை
thumb|இடல்லவுசிப் பிரபு வாரிசு இழப்புக் கொள்கை (Doctrine of Lapse) என்பது இந்தியாவிலிருந்த பிரித்தானியக் கிழக்கிந்திய நிறுவனத்தில் 1848இலிருந்து 1856 வரை ஆளுநராக இருந்த டல்ஹளசி பிரபுவால் அறிமுகப்படுத்தப்பட்ட ஒன்றிணைப்புக் கொள்கையாகும்.
வாரிசு இழப்புக் கொள்கையின்படி, பிரித்தானியக் கிழக்கிந்திய நிறுவனத்தின் நேரடிச் செல்வாக்குக்குட்பட்ட மன்னரானவர் ஆட்சி புரிவதற்குத் தகுதியற்றவராகவோ அல்லது நேரடி வாரிசு இன்றி இறந்து போனாலோ அம்மன்னராட்சி, பிரித்தானியக் கிழக்கிந்திய நிறுவனத்தின் ஆட்சியில் இணைக்கப்படும்.
ஒன்றிணைப்பு
பிரித்தானியக் கிழக்கிந்திய நிறுவனம் வாரிசு இழப்புக் கொள்கை எனும் அவகாசியிலிக் கொள்கையின் படி, சதாரா (1848), செய்ப்பூர் (1849), சம்பல்பூர் (1849), நாக்பூர் (1854), சான்சி (1854), தஞ்சாவூர் மன்னராட்சி (1855), உதயப்பூர் ஆகிய மன்னராட்சிப் பகுதிகளை சொந்தமாக்கிக் கொண்டது. அயோத்தி இராச்சியம் மட்டும் மோசமான ஆட்சி முறை என காரணம் காட்டி 1858ல் பிரித்தனிய இந்திய அரசுடன் இணைக்கப்பட்டது.
சான்சி
சான்சியின் மகாராசா கங்காதர இராவ் நேரடி வாரிசின்றி நவம்பர் 21, 1853இல் இறந்தமையால் ஆங்கிலேயர் வாரிசு இழப்புக் கொள்கையின்படி சான்சியைத் தமது ஆட்சியின் கீழ்க் கொண்டு வர முயற்சித்தனர். மார்ச்சு, 1854இல் இராணி இலட்சுமிபாய்க்கு 60000 ரூபாயை ஓய்வூதியமாகக் கொடுத்து சான்சிக் கோட்டையை விட்டு வெளியேறுமாறு கூறினர். ஆயினும் இராணி இலட்சுமிபாய் இதனை ஏற்றுக் கொள்ள மறுத்தார். பின்னர், ஈ உரோசு தலைமையிலான பிரித்தானியப் படை வீரர்கள் படையெடுப்பின் மூலம் சான்சியைக் கைப்பற்றினர். ஆகையால், 1857ஆம் ஆண்டுப் ஏற்பட்ட பெரும்புரட்சியின் போது சான்சியில் ஏற்பட்ட கிளர்ச்சிக்கு இராணி இலட்சுமிபாய் தலைமை தாங்கி நடத்திட இது ஒரு முக்கிய காரணமாக அமைந்தது.
அவத்
ஆங்கிலேயர்கள், அவத் பகுதியின் அயோத்தி இராச்சியத்தின் நவாப் ஆட்சி செய்வதற்குத் தகுதியற்றவர் எனக் கூறி அவத் நாட்டை பிரித்தானிய இந்தியாவின் ஆட்சியின் கீழ் கொண்டு வந்தனர். ஆனாலும் இவ்வொன்றிணைப்பு எதிர்க்கப்பட்டதுடன் 1857 இந்தியக் கிளர்ச்சிக்கான காரணமாகவும் அமைந்தது.
மேற்கோள்கள்
7. நவீன இந்திய வரலாறு பிபன் சந்திரா தமிழாக்கம் இரா.சிசுபாலன் பகுப்பு:இந்திய வரலாறு பகுப்பு:பிரித்தானிய இந்தியா பகுப்பு:இந்தியாவின் மன்னராட்சிகள் பகுப்பு:இந்தியாவின் முன்னாள் சுதேச சமஸ்தானங்கள்
சிபில் கார்த்திகேசு
சிபில் கார்த்திகேசு (Sybil Kathigasu, 1899-1948) மலேசியாவில் புகழ்பெற்ற ஒரு தமிழ்ப் பெண்மணி. இரண்டாம் உலகப் போரின் போது பல நூறு சீனர்களின் உயிர்களைக் காப்பாற்றியவர். ஜப்பானியப் படையினரை எதிர்த்துப் போராடியவர். மலேசியாவின் நட்பு படைகளுக்கு ஆதரவாகச் செயல்பட்டவர்.
இங்கிலாந்து மற்றும் காமன்வெல்த் நாடுகளின் இரண்டாவது உயரிய விருதான 'ஜார்ஜ் பதக்கம்' பெற்றவர். மலேசியாவில் உள்ள சீனர் சமுகம் இவரை ஒரு தியாகி என்று போற்றுகின்றது. ஈப்போ மாநகரின் முக்கிய சாலைக்கு இவருடைய பெயர் சூட்டப்பட்டு உள்ளது.
ஈப்போவில் மருத்துவ விடுதி
1941 ஆம் ஆண்டு சப்பானியர்கள் மலாயா மீது படை எடுத்தனர். சப்பானியர்கள் ஈப்போ நகரைக் கைப்பற்றுவதற்கு முன்னர் கணவனும் மனைவியும் பாப்பான் எனும் சிறு நகருக்குப் புலம் பெயர்ந்தனர்.
அங்கே புதிதாக ஒரு மருத்துவ விடுதியைத் திறந்தனர். இந்தப் பாப்பான் சிறு நகரம் ஈப்போ மாநகரத்திலிருந்து 20 கிலோ மீட்டர் தொலைவில் இருக்கிறது. சீனர்கள் அதிகமாக வாழும் இந்த நகரம் அலுமினியச் சுரங்கத் தொழிலுக்குப் பெயர் பெற்றது.
சப்பானியர் படையெடுப்பு
இந்தியர்களைப் பார்த்தால் ‘காந்தி.. காந்தி’ என்று சத்தம் போட்டு இரைந்து கைகளைத் தூக்கிச் செல்வார்கள். இருப்பினும் சியாம் மரண இரயில் பாதை போடுவதற்காக இந்தியர்கள் ஆயிரக் கணக்கில் சியாம்-மியன்மார் எல்லைக்குக் கொண்டு செல்லப்பட்டனர். அங்கே அவர்கள் கொத்தடிமைகளாகக் கசக்கிப் பிழியப் பட்டனர். பல்லாயிரம் பேர் மலேரியா, வயிற்றுப் போக்கு போன்றவற்றினால் மாண்டு போயினர்.
சப்பானிய எதிர்ப்பு இராணுவம்
சப்பானிய ஆதிக்கத்தை எதிர்த்து மலாயாவில் சில கொரில்லா போராளிக் குழுக்கள் உருவாகின. அவற்றுள் ஒன்றுதான் Malayan People’s Anti-Japanese Army (MPAJA) எனும் மலாயா மக்களின் சப்பானிய எதிர்ப்பு இராணுவம். இந்த இராணுவம் மலாயா நாடு முழுவதும் துளிர் விட்டிருந்தது. பேராக் மாநிலத்தில் சுங்கை சிப்புட், தஞ்சோங் மாலிம், சிலிம் ரிவர், பாப்பான், பூசிங், கோப்பேங் போன்ற இடங்களில் தீவிரமாகச் செயல்பட்டது.
சப்பானியர்கள் மலாயாவிற்கு வந்த சில காலத்தில் டாக்டர் கார்த்திகேசு மறுபடியும் ஈப்போவிற்கு வந்து விட்டார். பழைய ஈப்போ மருத்துவ விடுதியை மறுபடியும் திறந்து நடத்தினார். சிபில் கார்த்திகேசு பாப்பான் பட்டணத்திலேயே தங்கி பாப்பான் மருத்துவ விடுதியைப் பார்த்துக் கொண்டார். ஏழை எளியவர்களுக்கு இலவசமாக மருத்துவம் செய்தார்.
மலாயாக் கம்னியூஸ்டு கட்சி
அவ்வாறான தாக்குதலில் பாப்பான், பூசிங் இடங்களில் இருந்த பல போராளிகள் காயம் அடைந்தனர். காயம் அடைந்த போராளிகள் சிபில் கார்த்திகேசுவின் மருத்துவ விடுதிக்கு ரகசியமாகக் கொண்டு வரப்பட்டனர்.
மருத்துவ விடுதிக்குப் பின்புறம் ஒரு காய்கறித் தோட்டம் இருந்தது. மருத்துவ உதவிகள் தேவைப்படும் போராளிகளைக் கொண்டு வரும் போது அந்தக் காய்கறித் தோட்டம் அவர்களுக்கு ஒரு மறைவிடமாக அமைந்தது. அந்தப் போராளிகளுக்குச் சிபில் கார்த்திகேசு இலவசமாக மருத்துவம் செய்து அனுப்பினார். அதனால் சுற்று வட்டார சீனர்களின் மானசீகமான அன்பையும் ஆதரவையும் பெற்றார்.
பி.பி.சி வானொலிச் செய்திகள்
அந்தச் சமயத்தில் தன்னுடைய பாப்பான் மருத்துவ விடுதியில் ஒரு சின்ன சிற்றலை வானொலியையும் சிபில் கார்த்திகேசு வைத்திருந்தார். பி.பி.சி வானொலிச் செய்திகளை ரகசியமாகக் கேட்டு வந்தார்.
செய்திகளைப் பாப்பான் மக்களுக்கு ரகசியமாகத் தெரிவித்தும் வந்தார். 1943 ஆம் ஆண்டு வரை அவ்வாறு நடந்து வந்துள்ளது. சிபில் கார்த்திகேசு செய்தவை அனைத்தும் சப்பானியர்களுக்கு எதிரானச் செயல்கள்.
பாப்பான் நகர மக்கள் தான் அதிகமாகப் போராளிகளுக்கு உதவி செய்கின்றனர் என்பதை கெம்பெடேய் (Kempetei) எனும் சப்பானிய இராணுவக் காவல்துறையினர் அறிய வந்தனர். அதனால் பாப்பான் மக்களைக் கைது செய்ய ஆரம்பித்தனர். சிபில் கார்த்திகேசு ஆகத்து 1943 ஆம் ஆண்டு கைது செய்யப்பட்டார்.
ஜப்பானியர்களின் சித்ரவதை
அப்போது ஜப்பானியர்களின் காவலர் தலைமையகம் ஈப்போவில் உள்ள செயிண்ட் மைக்கல் பள்ளியில் இருந்தது. அங்கே சிபில் கார்த்திகேசு பல நாட்கள் விசாரணை செய்யப்பட்டார். ஆனால், சிபில் கார்த்திகேசு ஜப்பானியர்களுடன் ஒத்துழைக்க வில்லை; போராளிகளின் பெயர்களைச் சொல்லவில்லை.
ஒரு நாளைக்கு பத்து பேர் விகிதம் இரண்டு ஆண்டுகளுக்குச் சிபில் கார்த்திகேசு இலவசமாக மருத்துவம் பார்த்து இருக்கிறார். பேராக் வட்டாரத்தில் உள்ள ஏறக்குறைய 6000 போராளிகளுக்கு அவர் அவசர சிகிச்சை செய்து இருக்கிறார். ஒரு குடும்பத்தில் ஐந்து பேர் விகிதம் 30,000 பேரின் உயிருக்கு ஆபத்து என்பதை சிபில் கார்த்திகேசு உணர்ந்தார். எனவே போராளிகளின் பெயர்களை அவர் ஜப்பானியர்களுக்குச் சொல்லவில்லை.
பத்து காஜா சிறையில்
மூன்று மாதங்கள் சித்திரவதைக்குப் பிறகும் தன்னிடம் உதவி பெற்றவர்களின் பெயர்களை வெளியிடவில்லை. அதனால் சிபில் கார்த்திகேசு, பத்து காஜா சிறைச்சாலைக்கு மாற்றப் பட்டார். பத்து காஜா சிறையில்தான் சிபில் கார்த்திகேசுவிற்கு பெரும் கொடுமைகள் இழைக்கப்பட்டன. சிபில் கார்த்திகேசு தன்னுடைய சுயசரிதையில் இவற்றை எழுதி இருக்கிறார். ஜப்பானியர்கள் எந்த மாதிரியான சித்ரவதைகளைச் செய்தார்கள் என்றும் விவரமாகக் குறிப்பிட்டுள்ளார்.
அவர் எழுதிய நூலிலிருந்து சில வரிகள்:
சிரச் சேதம்
ஜப்பானியர்களின் ஆட்சி காலத்தில் ஈப்போவில் உள்ள செயிண்ட் மைக்கல் பள்ளி தான் அவர்களின் தலைமை இடமாக இருந்தது. இந்த இடத்தில் பல சீனச் சமூகத் தலைவர்கள் விசாரணை என்ற பெயரில் சிரச்சேதம் செய்யப்பட்டனர். அதனால் ஆவிகள் உலவுவதாகக் கூட இன்று வரை வதந்திகள் உலவுகின்றன.
சிபில் கார்த்திகேசுவைப் போல அவருடைய கணவர் டாக்டர் கார்த்திகேசுவையும் ஜப்பானியர்கள் கட்டி வைத்து அடித்தனர். தமக்கு ஒன்றுமே தெரியாது என்று அவர் மறுத்து விட்டார். அவர்களுடைய மகன் வில்லியம் பிள்ளையையும் ஜப்பானியர்கள் விட்டு வைக்கவில்லை. அவனை ஒரு மரத்தில் கட்டித் தொங்க விட்டனர். புகை மூட்டம் போட்டு மூச்சுத் திணறச் செய்தனர். தாயாரின் முன்னாலேயே மகனைப் பயங்கரமான முறையில் சித்ரவதைகள் செய்தனர். கடைசியாக அவர்களுடைய மகள் தவம் கார்த்திகேசுவையும் சித்ரவதை செய்தனர்.
போருக்குப் பின்னர்
ஜப்பான் தோற்கடிக்கப்பட்டு இரண்டாம் உலகப் போர் முடிவடைந்தது. 1945 ஆம் ஆண்டு ஜப்பானியர்கள் மலாயாவிலிருந்து வெளியேறினர். மலாயா மீண்டும் ஆங்கிலேயர்களின் கட்டுப்பாட்டில் வந்தது. கேப்டன் டேவிட் மெக்பர்லேன் என்பவர் சிபில் கார்த்திகேசுவைத் தேடும் முயற்சியில் இறங்கினார்.
சிபில் கார்த்திகேசு பத்து காஜா சிறையில் இருப்பது கண்டுபிடிக்கப்பட்டது. உடனடியாக அவர் பாப்பான் பட்டணத்திற்கு கொண்டு வரப்பட்டார். பாப்பான், பூசிங் நகர மக்கள் அனைவருமே திரண்டு நின்று அவரை வரவேற்றனர். பின்னர், ஆங்கிலேயர்கள் அவரை உடனடியாக இங்கிலாந்திற்கு விமானத்தின் மூலமாகக் கொண்டு சென்றனர். அங்கே அவருக்கு வாழ்நாள் மருத்துவம் வழங்கப் பட்டது. அப்போது தான் சிபில் கார்த்திகேசு No Dram of Mercy எனும் தன் சுயசரிதையை எழுதினார். அவரால் நேரடியாக எழுத முடியவில்லை. மற்றவர் துணை கொண்டு எழுதினார்.
ஆறாம் ஜார்ஜ் மன்னர்
அப்போது சிபில் கார்த்திகேசுவை ஆறாம் ஜார்ஜ் மன்னர் பார்க்க ஆசைப் பட்டார். சிபில் கார்த்திகேசு பக்கிங்காம் அரண்மனைக்குத் தள்ளு வண்டியில் கொண்டு வரப்பட்டார். அங்கே சிபில் கார்த்திகேசுவிற்கு இங்கிலாந்தின் இரண்டாம் உயரிய விருதான ஜார்ஜ் பதக்கம் வழங்கிக் கௌரவிக்கப்பட்டது.
மலேசியாவில் இதுவரை வேறு எந்தப் பெண்ணும் இப்பதக்கத்தைப் பெற்றதில்லை என்பது இங்கே குறிப்பிடத் தக்கது. சிபில் கார்த்திகேசுவிற்கு ஆங்கிலேய அரசின் மிகச் சிறப்பான மருத்துவச் சேவைகள் வழங்கப்பட்டன. இருப்பினும் ஜப்பானிய சித்ரவதையினால் ஏற்பட்ட உள் உடல் காயங்களை மருத்துவர்களால் முழுமையாகத் தீர்க்க முடியவில்லை.
மறைவு
அவருக்குக் கிளாஸ்கோ நகரில் உள்ள அறுவை சிகிச்சை மையத்திலும் மருத்துவம் செய்யப் பட்டது. அவருடைய உடல் உள் உறுப்புகள் மிகவும் சேதம் அடைந்து இருந்தன. சிறுநீரகப் பையும் கர்ப்பப் பையும் மிகவும் மோசமாகச் சேதமுற்று இருந்தன. உடலுக்குள் இருந்த இரத்தக் கசிவும் குறையவில்லை. லானார்க் மருத்துவமனை வளாகத்தில் நடந்து கொண்டிருந்த போது மயக்கம் அடைந்து கீழே விழுந்தார். அந்த மயக்கத்திலிருந்து கடைசி வரை மீளவே இல்லை.
1948 ஆம் ஆண்டு ஜூன் மாதம் 12 ஆம் தேதி சிபில் கார்த்திகேசு தன்னுடைய 49வது வயதில் மறைந்தார். அவருடைய உடல் 'ஸ்காட்லாந்து லானார்க்' எனும் இடத்தில் புதைக்கப் பட்டது. பின்னர் லானார்க் சமாதியிலிருந்து 20.3.1949ல் தோண்டி எடுக்கப் பட்டு, பினாங்கிற்கு கப்பல் வழியாகக் கொண்டு வரப்பட்டது. ஓர் ஆங்கில எழுத்தாளர் அந்த நிகழ்வை இப்படி எழுதி இருக்கிறார்.
மாபெரும் இறுதி ஊர்வலம்
ஸ்காட்லாந்திலிருந்து அவருடைய உடல் பினாங்கிற்கு கப்பல் வழியாகக் கொண்டு வரப்பட்டது. அங்கிருந்து பின்னர் ஈப்போவில் உள்ள அவருடைய புருவ்ஸ்டர் சாலை இல்லத்திற்கு கொண்டு செல்லப்பட்டது. பேராக் மாநிலம் இதுவரை கண்டிராத மாபெரும் இறுதி ஊர்வலம் அன்று ஈப்போவில் நடை பெற்றது. அவருடைய உடல் ஈப்போ செயிண்ட் மைக்கல் மாதா கோயில் அருகில் இருக்கும் இடுகாட்டிற்கு எடுத்துச் செல்லப் பட்டது. அதைக் கொனாலி சாலை கிறிஸ்துவ மயானம் என்று இப்போது அழைக்கிறார்கள்.
சிபில் கார்த்திகேசுவின் உடல் எடுத்துச் செல்லப் படும் போது ஈப்போ நகரத்தின் வழி நெடுகிலும் நின்று ஓர் இலட்சம் சீனர்கள், மலாய்க்காரர்கள், இந்தியர்கள் கண்ணீர் விட்டு மரியாதை செய்தனர். வெளியூர்,மற்றும் வெளிநாடுகளிலிருந்து வந்தவர்களையும் சேர்த்து அந்தக் கணக்குச் சொல்லப்படுகிறது. அவருடைய சவ வண்டியைக் கயிற்றால் கட்டி ஈப்போ மாநகர் வீதிகளில் ஆயிரக் கணக்கான சீனர்கள் இழுத்துச் சென்றனர். 14 நாட்களுக்குப் பாப்பான் நகரில் கிராம மரியாதைகள் செய்யப்பட்டன.